કાહિરા: તમને વિશ્વાસ નહીં આવે, પરંતુ મિસરની આ મહિલાનું વજન 500 કિલોગ્રામ છે. તેને વિશ્વની સૌથી જાડી મહિલા ગણવામાં આવી રહી છે. 36 વર્ષની ઇમાન અહમદ અબ્દુલાતી 25 વર્ષથી એલેક્ઝેન્ડ્રિયા સ્થિત પોતાના ઘરની બહાર નથી નીકળી. ડેઈલી મેલના અહેવાલ અનુસાર તે પોતાના મેદસ્વી શરીરને કારણે પથારીમાં ઊઠી પણ શકતી નથી. ભોજન કરવા, કપડા બદલવાં અને સાફ-સફાઈ સહિત અન્ય દૈનિક કાર્યમાં તે પોતાની માતા અને બહેન પર નિર્ભર છે. જન્મના સમયે જ તેનું વજન અસામાન્ય રીતે 5 કિલોગ્રામ હતું. ડોક્ટરોએ તેને એલિફેન્ટાઈસિસથી પીડિત ગણાવી છે. આ એક પરજીવી સંક્રમણ છે, જેમાં પગની પિંડીમાં સોજા આવી જાય છે. ડોક્ટરોએ કહ્યું કે, ગ્રંથિઓમાં ખરાબીને કારણે તેના શરીરમાં જરૂર કરતાં વધારે પાણી જમા થઈ જાય છે.